  Руслан Нуриахметов Анжелика Тихонова корреспондент 8-тӥ южтолэзе Ижкарын ньылетӥзэ фейерверкъёсын «Вальс цветов» фестиваль ортчоз. Отчы Россиысь куинь пӧртэм улосвылъёсысь командаос пыриськозы. Со сярысь элькун тӧролэн но кивалтэтлэн пресс-службазы ивортӥз. Ужрад 19 часын «Пыраклы Россиен» монумент дорын луоз. Пуштытъянъёс нылкышноослы сӥзем крезьгуро композициос улсын ортчозы. Вормись командаез учкисьёслэн куара сётонзыя быръёзы. Али udm_cak@mail.ru электрон почтае фестивале пыриськыны мылыд карисьёслэсь куриськонъёссэс куто на. Финалистъёсты 5-тӥ южтолэзе шараялозы. Фейерверкъёс сяна, праздник нуналэ карын улӥсьёсты видео-музыкальной шоу но творческой коллективъёслэн номеръёссы возьмало. Котькуд воргорон «Пыраклы Россиен» монумент дорын интыям светодиодной экран пыр яратоно нылкышнозэ ӟечкыланы быгатоз. Со понна мерлыко вотэсъёсы, #ВальсЦветов18 хештеген пусйыса, видеоӟечкыланзэ поттоно луоз. Тужгес трос лайкъёс люкам ӟечкылан гожтӥсь Владимир Кузьминлэн Ижкарын 19-тӥ южтолэзе ортчоно концертаз кык билет утоз. Фейерверкъёсын куинетӥез «Вальс цветов» фестиваль Ижкарын Тегъёс: Удмуртия нылкышноос праздникъёс Мерлык Ижкар  